stanford-oval/wikipedia huggingface dataset:
คลอโรฟลูออโรคาร์บอน

คลอโรฟลูออโรคาร์บอน (อังกฤษ: chlorofluorocarbon, ย่อ:CFC ) เป็นสารประกอบอินทรีย์ที่มีแต่ธาตุคาร์บอน คลอรีน ไฮโดรเจนและฟลูออรีน เป็นอนุพันธ์ของมีเทนและอีเทนที่ระเหยเป็นไอได้รวดเร็ว ซีเอฟซียังรู้จักกันในชื่อการค้า ฟรีออน ของดูปอง อนุพันธ์ที่พบมากที่สุด คือ ไดคลอโรฟลูออโรมีเทน (อาร์-12 หรือฟรีออน-12) สารซีเอฟซีจำนวนมากใช้เป็นสารทำความเย็น ตัวขับเคลื่อน (ในการใช้ละอองลอย) และตัวทำละลาย การผลิตสารซีเอฟซีถูกยกเลิกไปตามพิธีสารมอนทรีออล เพราะทำให้เกิดการลดลงของโอโซนในชั้นบรรยากาศระดับบน และถูกทดแทนด้วยสารเช่น อาร์-410เอ
| ด ค กมลพิษ |
| --- | --- |
มลพิษทางอากาศ:  การลดลงของโอโซน  คลอโรฟลูออโรคาร์บอน  ดัชนีคุณภาพอากาศ  ฝนกรด  ฝุ่นละออง  ฝุ่นควัน  ละอองลอย  หมอกควัน 
มลพิษทางน้ำ:  คุณภาพน้ำ  น้ำเสีย  ถังบำบัดน้ำเสีย  การรั่วไหลของน้ำมัน  การปนเปื้อนของยาและผลิตภัณฑ์ดูแลสุขภาพ 
มลพิษทางดิน:  การบำบัดสารมลพิษทางชีวภาพ  ยาฆ่าแมลง  สารฆ่าศัตรูพืชและสัตว์  การบําบัดโดยพืช 
การปนเปื้อนกัมมันตรังสี:  ผลผลิตจากฟิชชัน  ฝุ่นรังสีนิวเคลียร์  การบำบัดกากกัมมันตรังสีทางชีวภาพ  พิษจากรังสี 
มลพิษอื่น:  ความเสื่อมโทรมของที่ดิน  มลพิษทางเสียง  มลพิษทางแสง  ปรากฏการณ์เกาะความร้อน  มลพิษจากวัสดุนาโน  มลพิษทางทัศนียภาพ  ขยะอวกาศ 
การตอบสนอง:  การผลิตที่สะอาด  อุตสาหกรรมเชิงนิเวศ  ทำเนียบการปลดปล่อยและเคลื่อนย้ายมลพิษ  หลักการผู้ก่อมลพิษเป็นผู้จ่าย  การลดของเสียให้น้อยที่สุด  แนวคิดขยะเหลือศูนย์ 
ข้อตกลงระหว่างรัฐ:  อนุสัญญาบาเซิล  พิธีสารอนุสัญญาว่าด้วยมลพิษข้ามแดนระยะยาว  พิธีสารเกียวโต  MARPOL 73/78  พิธีสารมอนทรีออล  OSPAR  อนุสัญญารอตเตอร์ดาม  อนุสัญญาสตอกโฮล์ม  อนุสัญญาเวียนนา
คลองสาทร

คลองสาทร (ธารน้ำขนาดเล็กกลางภาพ) ขนาบด้วยถนนสาทรเหนือและใต้
คลองสาทร (อักษรโรมัน: Khlong Sathon; อังกฤษ: Sathon Canal) เป็นคลองสายหนึ่งในกรุงเทพมหานคร อยู่ในเขตพื้นที่เขตสาทร ใจกลางกรุงเทพมหานคร มีประวัติเกิดขึ้นมาพร้อม ๆ กับถนนสาทร ในปี พ.ศ. 2438 ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อกิจการค้าข้าวของประเทศไทยเจริญรุ่งเรืองมาก มีพ่อค้าชาวจีนและชาวตะวันตกเข้ามาค้าขายมากขึ้น แต่การคมนาคมการขนส่งมีความยากลำบาก ทางรัฐบาลต้องการพัฒนาที่ดินและขุดคลองเป็นจำนวนมาก จึงเชิญชวนเอกชนทำการขุดคลอง โดยจะยกสิทธิ์ในที่ดินสองฟากคลองเป็นการตอบแทน ต่อมาเจ้าสัวยม หรือเจ๊สัวยม คหบดีชาวจีน ได้ร่วมกันจัดตั้ง บริษัทขุดคลองแลคูนาสยาม จ้างกรรมกรจีนทำการขุดคลองขนาดใหญ่จากแม่น้ำเจ้าพระยาฝั่งตะวันออก ไปบรรจบกับคลองถนนตรง (คลองวัดหัวลำโพง)  ซึ่งคลองที่ขุดขึ้นใหม่นั้น นิยมเรียกกันตามชื่อผู้ที่ขุดว่า  "คลองเจ้าสัวยม" ขณะที่พระบาทสมเด็จพระจุลจอมเกล้าเจ้าอยู่หัว ทรงเรียก "คลองนายยม" และได้นำดินที่ขุดคลองทำถนน ทั้ง 2 ฝั่งคลองด้วย จึงกลายเป็นถนนสาทรในที่สุด ภายหลังเจ้าสัวยมได้รับพระราชทานบรรดาศักดิ์เป็น หลวงสาทรราชายุตก์ ผู้คนจึงนิยมเรียกคลองขุดใหม่นี้ว่า "คลองสาทรราชายุตก์" รวมถึง "ถนนสาทรราชายุตก์"  แต่ต่อมาได้เรียกเหลือเพียงสั้น ๆ ว่า "สาทร"
โดยคำว่าสาทร ในระยะแรกทั้งชื่อเขต รวมถึงคลองและถนน สะกดด้วย ธ ต่อมาในปี พ.ศ. 2542 จากการสืบค้นประวัติความเป็นมาของกรุงเทพมหานคร พบว่าสะกดผิด เนื่องจาก "สาธร" นั้นไม่มีความหมาย แต่หากสะกดด้วย ท จะมีความหมายถึง "เอื้อเฟื้อ เอาใจใส่" กอปรกับชื่อที่ถูกต้องของหลวงสาทรราชายุตก์สะกดด้วย ท จึงได้เสนอต่อกระทรวงมหาดไทย และได้มีประกาศในราชกิจจานุเบกษา เปลี่ยนมาดังเช่นปัจจุบัน
คลองสาทรเดิมเป็นคลองที่มีขนาดใหญ่ จนเมื่อช่วง พ.ศ. 2522–2525 ได้มีการก่อสร้างสะพานสมเด็จพระเจ้าตากสินมหาราช เพื่อเชื่อมต่อการจราจรจากถนนสาทรไปยังฝั่งธนบุรี จึงทำให้ต้องขยายถนนเพื่อรองรับจำนวนรถที่มาจากฝั่งธนบุรี และรองรับจำนวนรถที่จะข้ามไปยังฝั่งธนบุรีเช่นกัน ทำให้ต้องถมคลองสาทรในส่วนริมคลองทิ้งไป ส่งผลให้คลองสาทรแคบลงอย่างที่เห็นในปัจจุบันนี้
แหล่งข้อมูลอื่น

แผนที่และภาพถ่ายทางอากาศของ คลองสาทร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′16″N 100°31′43″E﻿ / ﻿13.721088°N 100.528558°E﻿ / 13.721088; 100.528558
ลิขิตพรสวรรค์, ธงชัย (2016-10-10). "ภาพเก่าเล่าตำนาน ทำนาที่สาทร". ศิลปวัฒนธรรม.
คลังข้อความ

ในภาษาศาสตร์ คลังข้อความ (อังกฤษ: text corpus) คือข้อความปริมาณมากที่ได้จัดเก็บตามลำดับโครงสร้าง (ปัจจุบันนี้มักจะจัดเก็บและประมวลผลในรูปแบบอิเล็กทรอนิกส์) คลังข้อความสามารถจัดเก็บข้อความของภาษาเดียว (คลังข้อความภาษาเดียว) หรือจัดเก็บข้อความหลายภาษา (คลังข้อความหลายภาษา) คลังข้อความหลายภาษามักจะจัดอยู่ในรูปแบบพิเศษ สามารถมองเห็นส่วนของข้อความที่มีความหมายตรงกันได้ คลังข้อความชนิดนี้เรียกว่า "คล้งข้อความขนานระบุส่วนตรงกัน" ดังตัวอย่างด้านล่าง
เพื่อที่จะทำให้คลังข้อความมีประโยชน์ยิ่งขึ้นสำหรับการวิจัยทางภาษาศาสตร์ จึงมักมี "การกำกับ" ข้อมูลทางภาษาศาสตร์เพิ่มเติมลงในคลังข้อความ ตัวอย่างเช่น การกำกับชนิดของคำ ในการกำกับชนิดของคำทุกคำในคลังข้อความจะมีข้อมูลเพิ่มว่าเป็นคำชนิดใด เช่น นาม กริยา วิเศษณ์ หรืออื่นๆ โดยแทรกเข้าในคลังข้อความในรูปแบบข้อความธรรมดา ตัวอย่างอื่นๆ เช่น การกำกับข้อมูลวายกสัมพันธ์ลงในคลังข้อความอย่างเช่นที่ทำในคลังต้นไม้
คริสโตเฟอร์ โรบิน (ภาพยนตร์)

| คริสโตเฟอร์ โรบิน |
| --- | --- |
ใบปิดประชาสัมพันธ์
กำกับ: มาร์ก ฟอร์สเตอร์
บทภาพยนตร์:   อเล็กซ์ รอสส์ เพร์รี  ทอม แม็กคาร์ที  อัลลิสัน ชโรเดอร์ 
เนื้อเรื่อง:   เกร็ก บรูกเกอร์  มาร์ก สตีเวน จอห์นสัน 
สร้างจาก: ตัวละครของดิสนีย์ ในเรื่อง วินนีเดอะพูห์ โดย เอ.เอ. มิลน์ อี.เอช. เชพเพิร์ด
อำนวยการสร้าง:   บริกแฮม เทย์เลอร์  คริสติน เบอร์ 
นักแสดงนำ:   ยวน แม็คเกรเกอร์  เฮย์ลีย์ แอตเวลล์  จิม คัมมิงส์  แบรด การ์เร็ตต์ 
กำกับภาพ: มัตธีอัส เคอนิกสไวเซอร์
ตัดต่อ: แมตต์ เชสเซ
ดนตรีประกอบ:   เจฟฟ์ ซาเนลลี  จอน บริออน 
บริษัทผู้สร้าง:   วอลต์ดิสนีย์พิกเชอส์  2ดักซ์² โปรดักชัน  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   30 กรกฎาคม ค.ศ. 2018 (2018-07-30) (เบอร์แบงก์)  3 สิงหาคม ค.ศ. 2018 (2018-08-03) (สหรัฐ) 
ความยาว: 104 นาที
ประเทศ: สหรัฐ
ภาษา: อังกฤษ
ทุนสร้าง: 65-70 ล้านดอลลาร์สหรัฐ
ทำเงิน: 197.7 ล้านดอลลาร์สหรัฐ
คริสโตเฟอร์ โรบิน (อังกฤษ: Christopher Robin) เป็นภาพยนตร์ฉบับคนแสดง/แอนิเมชัน แนวดรามาตลก และจินตนิมิตอเมริกันปี 2018 กำกับโดยมาร์ก ฟอร์สเตอร์ จากบทภาพยนตร์โดยอเล็กซ์ รอสส์ เพร์รี, ทอม แม็กคาร์ที และอัลลิสัน ชโรเดอร์ อิงจากเรื่องราวของเกร็ก บรูกเกอร์ และมาร์ก สตีเวน จอห์นสัน ภาพยนตร์เรื่องนี้ได้รับแรงบันดาลใจจากหนังสือเด็กชุดในชื่อ วินนี่-เดอะ-พูห์ โดยเอ.เอ. มิลน์ และอี.เอช. เชพเพิร์ด และเป็นภาพยนตร์ฉบับคนแสดง/ซีจีไอ โดยมาจากแฟรนไชส์ของดิสนีย์ในชื่อเรื่องเดียวกัน ภาพยนตร์เรื่องนี้นำแสดงโดยยวน แม็คเกรเกอร์ในบทบาทนำ ร่วมกับเฮย์ลีย์ แอตเวลล์ในบทเอเวลินภรรยาของเขา ให้เสียงโดยจิม คัมมิงส์ (ในการกลับมารับบทวินนีเดอะพูห์และทิกเกอร์) และแบรด การ์เร็ตต์ (กลับมารับบทอียอร์) โดยเป็นเรื่องราวที่ชีวิตของคริสโตเฟอร์ โรบิน ซึ่งตอนนี้ได้เติบโตเป็นผู้ใหญ่และสูญเสียการจินตนาการไปแล้ว เพียงเพื่อจะได้กลับมาพบกับวินนีเดอะพูห์เพื่อนสมัยเด็กของเขาอีกครั้ง เขาจะต้องกลับไปยังป่าร้อยเอเคอร์
แผนของการดัดแปลงวินนีเดอะพูห์ในฉบับคนแสดงได้รับการประกาศย้อนกลับไปในเดือนเมษายนปี 2015 และฟอร์สเตอร์ได้รับการยืนยันให้เป็นผู้กำกับในเดือนพฤศจิกายนปี 2016 แม็คเกรเกอร์เซ็นสัญญาในการรับบทเป็นคริสโตเฟอร์ โรบิน ในเดือนเมษายนปี 2017 และการถ่ายภาพยนตร์ฉากสำคัญเริ่มขึ้นในเดือนสิงหาคมของปีนั้นในสหราชอาณาจักรยาวนานถึงเดือนพฤศจิกายน
คริสโตเฟอร์ โรบิน เปิดตัวครั้งแรกในเบอร์แบงก์ รัฐแคลิฟอร์เนียเมื่อวันที่ 30 กรกฎาคม ค.ศ. 2018 และเข้าฉายในสหรัฐเมื่อวันที่ 3 สิงหาคม โดยวอลต์ดิสนีย์สตูดิโอส์โมชันพิกเชอส์ ภาพยนตร์เรื่องนี้ได้รับการวิจารณ์ในแง่บวกโดยทั่วไปจากนักวิจารณ์ ซึ่งชื่นชมในด้านการแสดง ดนตรีประกอบ และการสร้างเทคนิคพิเศษทางภาพ โดยทำรายได้ทั่วโลก 197.7 ล้านดอลลาร์สหรัฐ กลายเป็นภาพยนตร์ที่ทำรายได้สูงสุดในแฟรนไชส์วินนีเดอะพูห์ของดิสนีย์ แซงหน้าเรื่อง เดอะทิกเกอร์มูฟวี (2000) ภาพยนตร์เรื่องนี้ได้รับการเสนอชื่อเข้าชิงรางวัลออสการ์ สาขาเทคนิคพิเศษยอดเยี่ยม จากงานประกาศผลรางวัลออสการ์ ครั้งที่ 91
เนื้อเรื่อง

เป็นเรื่องราวของคริสโตเฟอร์ โรบิน เด็กชายผู้เป็นเพื่อนสนิทของผองเพื่อนสัตว์ต่าง ๆ ในป่าร้อยเอเคอร์ (วินนีเดอะพูห์ พิกเล็ต อียอร์ ทิกเกอร์ แร็บบิต แคงกา รู และอาวล์) เขาและผองเพื่อนต่างใช้ชีวิตในวัยเด็กร่วมกัน ทั้งเล่น ทั้งผจญภัยต่าง ๆ มากมาย แต่แล้วในวันหนึ่งการจากลาก็มาถึง เมื่อคริสโตเฟอร์ต้องจากป่าร้อยเอเคอร์ไป เพื่อไปเรียนยังโรงเรียนประจำ แต่เขาก็ได้ให้สัญญาไว้ว่าทุกตัวจะยังคงอยู่ในความทรงจำของเขาเสมอ อย่างไรก็ตาม ประสบการณ์อันเลวร้ายของเขาที่โรงเรียนและการเสียชีวิตอย่างกะทันหันของพ่อ ทำให้เขาเติบโตขึ้นเป็นผู้ใหญ่ และในไม่ช้าเขาก็ลืมป่าร้อยเอเคอร์และเพื่อน ๆ ของเขาที่นั่นไป
นักแสดง

ยวน แม็คเกรเกอร์ รับบทเป็น คริสโตเฟอร์ โรบิน นักธุรกิจที่ทำงานเป็นผู้เชี่ยวชาญด้านประสิทธิภาพที่วินสโลว์ลักเก็จส์ ซึ่งครั้งหนึ่งเคยเป็นเด็กหนุ่มผู้มีจินตนาการ แม็คเกรเกอร์กล่าวว่า "[เขา] หลงใหลบทเรื่องนี้มาก และความจริงที่ว่าพวกเขาถือว่าคริสโตเฟอร์ โรบินเป็นผู้ชาย (ในวัยเดียวกับเขา) และวินนีเดอะพูห์ก็กลับมาหาเขาในช่วงเวลาที่ยากลำบากในชีวิต [ได้พบแม็คเกรเกอร์] มันมีพลังจริง ๆ"
ออร์ตัน โอไบรอัน รับบทเป็น คริสโตเฟอร์ โรบิน ในวัยเด็ก
เฮย์ลีย์ แอตเวลล์ รับบทเป็น เอเวลิน โรบิน ภรรยาของคริสโตเฟอร์ที่ทำงานเป็นสถาปนิก
จิม คัมมิงส์ ให้เสียงบทของ:
วินนีเดอะพูห์ ตุ๊กตาหมีที่รักน้ำผึ้งซึ่งอาศัยอยู่ในป่าร้อยเอเคอร์
ทิกเกอร์ เสือของเล่นที่มีชีวิตชีวาและมีพลังซึ่งอาศัยอยู่ในป่าร้อยเอเคอร์ที่ชอบกระเด้งหางเหมือนสปริง
แบรด การ์เร็ตต์ รับบทเป็น ให้เสียงบทของอียอร์ ลาของเล่นที่มองโลกในแง่ร้ายในป่าร้อยเอเคอร์ที่มักจะเสียหางและพูดด้วยน้ำเสียงที่หดหู่ใจ
การตอบรับ > รางวัล

| รางวัล | วันที่จัดพิธี | สาขา | ผู้รับ | ผล | อ้างอิง |
| --- | --- | --- | --- | --- | --- |
| Academy Awards | 24 กุมภาพันธ์ 2019 | Best Visual Effects | คริส ลอว์เรนซ์, ไมก์ อีมส์, ทีโอ โจนส์, และคริส คอร์โบลด์ | เสนอชื่อเข้าชิง |  |
| Annie Awards | 2 กุมภาพันธ์ 2019 | Outstanding Achievement for Character Animation in a Live Action Production | อาร์สลาน เอลเวอร์, โลร็องต์ ลาบัน, เคย์น การ์เซีย, แคลร์ บลัสติน, และมาร์ก-อังเดร คูลอมบ์ | เสนอชื่อเข้าชิง |  |
| Asian Academy Creative Awards | 6 ธันวาคม 2019 | Best Visual or Special FX in TV Series or Feature Film | คริสโตเฟอร์ โรบิน | ชนะ |  |
| Golden Trailer Awards | 29 พฤษภาคม 2019 | Best Animation/Family | "Into The Wood" (The Propeller Group) | เสนอชื่อเข้าชิง |   |
| Golden Trailer Awards | 29 พฤษภาคม 2019 | Best Home Ent Family/Animation | "Announce Trailer" (Tiny Hero) | เสนอชื่อเข้าชิง |   |
| Humanitas Prize | 8 กุมภาพันธ์ 2019 | Family Feature Film | อเล็กซ์ รอสส์ เพร์รี, ทอม แม็กคาร์ที, อัลลิสัน ชโรเดอร์, เกร็ก บรูกเกอร์, และมาร์ก สตีเวน จอห์นสัน | เสนอชื่อเข้าชิง |   |
| People's Choice Awards | 11 พฤศจิกายน 2018 | The Family Movie of 2018 | คริสโตเฟอร์ โรบิน | เสนอชื่อเข้าชิง |  |
| San Diego Film Critics Society | 10 ธันวาคม 2018 | Best Visual Effects | คริสโตเฟอร์ โรบิน | รองชนะเลิศ |  |
| Visual Effects Society Awards | 5 กุมภาพันธ์ 2019 | Outstanding Visual Effects in a Photoreal Feature | คริส ลอว์เรนซ์, สตีฟ เกาบ์, ไมเคิล อีมส์,  เกลนน์ เมเลนฮอร์สต์, และคริส คอร์โบลด์ | เสนอชื่อเข้าชิง |  |
| Visual Effects Society Awards | 5 กุมภาพันธ์ 2019 | Outstanding Animated Character in a Photoreal Feature | อาร์สลาน เอลเวอร์, เคย์น การ์เซีย, โลร็องต์ ลาบัน, และมาเรียโน เมนดิบูรู สำหรับบท "ทิกเกอร์" | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
คริสโตเฟอร์ โรบิน ที่อินเทอร์เน็ตมูวีเดตาเบส
คลารา บาร์ตัน

คลารา บาร์ตัน พยาบาลผู้มีชื่อเสียงผู้ก่อตั้งสภากาชาดอเมริกัน
คลาริสสา ฮาร์โลว์ บาร์ตัน (อังกฤษ: Clarissa Harlowe Barton; พ.ศ. 2364 — 2455) หรือ คลารา บาร์ตัน เป็นนักบุกเบิก พยาบาล ครู และนักมนุษยธรรมนิยมชาวอเมริกัน
คลารา บาร์ตันได้รับฉายาว่า "จอมทรหด" เป็นผู้ก่อตั้งสภากาชาดอเมริกัน เกิดที่เมืองออกซ์ฟอร์ด รัฐแมสสาชูเสทท์ เริ่มงานเป็นครูระหว่าง พ.ศ. 2379-2397 ตั้งแต่ยังมีอายุเพียง 17 ปีและในระหว่างสงครามกลางเมือง (พ.ศ. 2404-2408) คลารา บาร์ตันได้ช่วยจัดส่งเวชภัณฑ์และปลอบขวัญทหารที่ได้รับการบาดเจ็บในสงคราม และในระหว่างสงครามฝรั่งเศส-ปรัสเซีย (Franco-Prussian War พ.ศ. 2413-14) ในยุโรป คลารา บาร์ตันได้เข้าร่วมงานกับสภากาชาดสากลและต่อมาเมื่อ พ.ศ. 2424 ได้จัดตั้งสาขาของสภากาชาดสากลขึ้นในสหรัฐฯ ดำรงตำแหน่งนายิกาสภากาชาดแห่งสหรัฐอเมริกา (พ.ศ. 2424-2447) นอกจากนี้ ด้วยการรณรงค์ของเธอ เป็นผลให้สหรัฐฯ ตกลงลงนามในอนุสัญญาเจนีวาเมื่อ พ.ศ. 2425 ปัจจุบันสภากาชาดอเมริกันเป็นองค์กรมนุษยธรรมที่ใหญ่ที่สุดในโลกแห่งหนึ่ง
คลารา บาร์ตัน เป็นสตรีอเมริกันที่ได้รับการยอมรับและยกย่องมากที่สุดในสมัยของเธอ โดยได้รับกางเขนเหล็ก กางเขนแห่งจักรวรรดิรัสเซีย กางเขนกาชาดสากล ในปี พ.ศ. 2485 กองทัพเรือสหรัฐฯ ได้ตั้งชื่อเรือ "ยูเอส เอส คลารา บาร์ตัน" เพื่อเป็นเกียรติแก่เธอ
คฤหาสน์ไนท์เฮย์ส

| คฤหาสน์ไนท์เฮย์ส Knightshayes Court |
| --- | --- |
ทรัพย์สินขององค์การอนุรักษ์แห่งชาติ
ด้านหน้าของคฤหาสน์ไนท์เฮย์ส

ข้อมูลทั่วไป
ประเภท: คฤหาสน์ภูมิฐานสมัยวิคตอเรีย
สถาปัตยกรรม: ฟื้นฟูกอธิค
เมือง: ใกล้ทิเวอร์ทัน, มณฑลเดวอน
ประเทศ: อังกฤษ, สหราชอาณาจักร
พิกัด: 50°55′45″N 3°28′46″W﻿ / ﻿50.92917°N 3.47944°W﻿ / 50.92917; -3.47944
เริ่มสร้าง: ค.ศ. 1869 - ค.ศ. 1874
สิ่งก่อสร้างภายใต้การพิทักษ์ ระดับ 1
คฤหาสน์ไนท์เฮย์ส (อังกฤษ: Knightshayes Court) เป็นคฤหาสน์ชนบทสมัยวิคตอเรียขนาดใหญ่ที่ตั้งอยู่ใกล้ทิเวอร์ทันในมณฑลเดวอนในสหราชอาณาจักร
“คฤหาสน์ไนท์เฮย์ส” ที่ออกแบบโดยวิลเลียม เบิร์กสสำหรับตระกูลฮีธโคท-อาร์มอรี เป็นสิ่งก่อสร้างสิ่งก่อสร้างภายใต้การพิทักษ์ ระดับ 1 ในปัจจุบันเป็นขององค์การอนุรักษ์แห่งชาติแห่งอังกฤษ
ดูเพิ่ม

คฤหาสน์ภูมิฐาน
คฤหาสน์ชนบท
สถาปัตยกรรมฟื้นฟูคลาสสิก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คฤหาสน์ไนท์เฮย์ส
Knightshayes Court information at the National Trust
คฤหาสน์คลิฟเดิน

| คฤหาสน์คลิฟเดิน Cliveden |
| --- | --- |
ทรัพย์สินขององค์การอนุรักษ์แห่งชาติ
คฤหาสน์คลิฟเดินจากทางด้านเหนือแสดงให้เห็น ศาลาต่างระดับและหอนาฬิกา และระเบียงล่าง

ข้อมูลทั่วไป
ประเภท: คฤหาสน์ชนบท
สถาปัตยกรรม: สถาปัตยกรรมแบบอิตาลี
เมือง: แทปโลว์ บักกิงแฮมเชอร์
ประเทศ: อังกฤษ สหราชอาณาจักร
พิกัด: 51°33′29″N 0°41′17″W﻿ / ﻿51.55806°N 0.68806°W﻿ / 51.55806; -0.68806
เริ่มสร้าง: ค.ศ. 1851
ผู้สร้าง: จอร์จ ซัทเธอร์แลนด์-เลเวสัน-เกาเวอร์ ดยุคแห่งซัทเธอร์แลนด์ที่ 2
การออกแบบและการก่อสร้าง
สถาปนิก: ชาร์ลส์ แบร์รี
สิ่งก่อสร้างภายใต้การพิทักษ์ ระดับ 1
คฤหาสน์คลิฟเดิน (อังกฤษ: Cliveden, ออกเสียง: CLIV-d'n (ออกเสียง)) เป็นคฤหาสน์แบบสถาปัตยกรรมอิตาลีที่ตั้งอยู่ที่แทปโลว์ในมณฑลบักกิงแฮมเชอร์ในสหราชอาณาจักร ตัวสิ่งก่อสร้างตั้งอยู่บนผาสูง 200 ฟุตเหนือแม่น้ำเทมส์ เดิมเป็นที่พำนักของเอิร์ล ดยุคสองคน เจ้าชายแห่งเวลส์ และไวเคานท์แอสเตอร์ ปัจจุบันเป็นขององค์การเพื่อการอนุรักษ์สิ่งก่อสร้างที่มีความสำคัญและความสวยงามแห่งชาติ (National Trust for Places of Historic Interest or Natural Beauty) ที่ให้เช่าทำโรงแรมห้าดาวที่บริหารโดยกลุ่มโรงแรมฟอนเอสเส็น ระหว่างคริสต์ทศวรรษ 1970 มหาวิทยาลัยสแตนฟอร์ดใช้เป็นมหาวิทยาวิทยาลัยโพ้นทะเลในอังกฤษ ระหว่างคริสต์ทศวรรษ 1920 ถึง 1930 เป็นคฤหาสน์เป็นที่พบปะของกลุ่มที่เรียกตนเองว่า “กลุ่มคลิฟเดิน” ในคริสต์ทศวรรษ 1960 เป็นที่พบปะระหว่างจอห์น โพรฟูโมรัฐมนตรีกระทรวงต่างประเทศด้านสงครามและคริสตีน คีลเลอร์ ในเหตุการณ์ที่ต่อมาเรียกว่า “โพรฟูโมแอฟแฟร์” (Profumo Affair) ซึ่งนำความเสียหายและอับอายมาสู่รัฐบาลในขณะนั้น
“คลิฟเดิน” แปลว่า “หุบเขาท่ามกลางผา” ที่หมายถึงหุบเขาดีนที่ตัดผ่านบริเวณคฤหาสน์ทางด้านตะวันออกและด้านใต้ สวนและป่าโปร่งที่มีเนื้อที่ 375 เอเคอร์และบางส่วนของคฤหาสน์เฉพาะบางวันเปิดให้ประชาชนเข้าชมได้ ก่อนหน้าสิ่งก่อสร้างปัจจุบันก็มีสิ่งก่อสร้างอื่นมาก่อนสองหลังก่อนหน้านั้น สิ่งก่อสร้างแรกสร้างในปี ค.ศ. 1666 แต่ถูกเพลิงไหม้ไปใน ค.ศ. 1795 สิ่งก่อสร้างที่สองสร้างในปี ค.ศ. 1824 แต่ถูกเพลิงไหม้เช่นกันในปี ค.ศ. 1849 สิ่งก่อสร้างที่เห็นอยู่ในปัจจุบันสร้างในปี ค.ศ. 1851 โดยมีชาร์ลส์ แบร์รีเป็นสถาปนิก สร้างสำหรับจอร์จ ซัทเธอร์แลนด์-เลเวสัน-เกาเวอร์ ดยุคแห่งซัทเธอร์แลนด์ที่ 2
ดูเพิ่ม

คฤหาสน์ภูมิฐาน
คฤหาสน์ชนบท
คฤหาสน์คุณค่าแห่งอังกฤษ
สถาปัตยกรรมพาลเลเดียน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คฤหาสน์คลิฟเดิน
nationaltrust.org.uk เก็บถาวร 2009-04-17 ที่ เวย์แบ็กแมชชีน Cliveden information at the National Trust
Cliveden House Hotel
The Anglo-American Establishment: From Rhodes to Cliveden เก็บถาวร 2011-05-21 ที่ เวย์แบ็กแมชชีน by Carroll Quigley
ระเบียงภาพ

มองจากสนาม
มองจากอีกด้านหนึ่ง
น้ำพุเต่าและทิวทัศน์ไปทางแม่น้ำเทมส์
น้ำพุแห่งความรัก
มองจากแม่น้ำเทมส์
คริส บราวน์

| คริส บราวน์ |
| --- | --- |

ข้อมูลพื้นฐาน
ชื่อเกิด: คริสโตเฟอร์ เมอร์ริซ บราวน์
เกิด:  (1989-05-05) พฤษภาคม 5, 1989 (35 ปี)
ที่เกิด: Tappahannock รัฐเวอร์จิเนีย
แนวเพลง: ฮิปฮอป ,อาร์แอนด์บี
อาชีพ: นักร้อง,นักแสดง,นักเต้น
ช่วงปี: 2005-ปัจจุบัน
ค่ายเพลง: Jive Records (ยุบกิจการเป็น RCA Records ในปัจจุบัน)

เว็บไซต์: chrisbrownworld.com
คริสโตเฟอร์ เมอร์ริซ บราวน์ (อังกฤษ: Christopher Maurice Brown) เกิดวันที่ 5 พฤษภาคม ค.ศ. 1989 เป็นนักร้อง นักแต่งเพลง แดนเซอร์ และนักแสดงชาวอเมริกัน เกิดที่ Tappahannock รัฐเวอร์จิเนีย บราวน์ฝึกฝนด้านการร้องและการเต้นด้วยตัวเองตั้งแต่วัยเยาว์ และเคยมีส่วนร่วมกับคณะประสานเสียงในโบสถ์และงานประกวดประจำท้องถิ่นหลายงาน ในปี ค.ศ. 2004 เขาเซ็นสัญญากับค่าย Jive Records และออกอัลบั้มแรกที่ชื่อ Chris Brown ในปีถัดมา อัลบั้มขึ้นถึงอันดับ 2 บนชาร์ตบิลบอร์ด 200 และมีเพลงที่ขึ้นอันดับ 1 บนชาร์ตบิลบอร์ดฮอต 100 อย่างเพลง Run It! ทำให้บราวน์เป็นศิลปินร้องนำชายคนแรกที่ซิงเกิลเปิดตัวของเขาขึ้นถึงอันดับ 1 นับตั้งแต่ Puff Daddy เคยทำไว้ในปี ค.ศ. 1997 อัลบั้ม Chris Brown ได้รับการรับรองระดับแพลทินัมจากสมาคมผู้ประกอบกิจการเพลงของสหรัฐอเมริกา
สตูดิโออัลบั้มชุดที่สอง Exclusive ออกจำหน่ายในปี ค.ศ. 2007 มีซิงเกิลที่ประสบความสำเร็จถึง 3 เพลงด้วยกัน ได้แก่เพลง Kiss Kiss (ร้องร่วมโดย T-Pain) ซึ่งเป็นเพลงที่สองที่ขึ้นอันดับ 1 บนชาร์ตฮอต 100 เพลง With You และ Forever อัลบั้ม Exclusive ได้รับการรับรองระดับดับเบิลแพลทินัมจากสมาคมผู้ประกอบกิจการเพลงของสหรัฐอเมริกา สตูดิโออัลบั้มชุดที่สามของเขา Graffiti ในปี ค.ศ. 2009 มีซิงเกิลที่ติดชาร์ต 20 อันดับบนสุดอย่าง I Can Transform Ya (ร้องร่วมโดย Lil Wayne และ Swizz Beatz) ในปี ค.ศ. 2011 บราวน์ออกสตูดิโออัลบั้มชุดที่ 4 F.A.M.E. ที่เป็นอัลบั้มแรกของเขาที่ขึ้นอันดับ 1 บนชาร์ตบิลบอร์ด 200 อัลบั้ม F.A.M.E. ทำให้บราว์ได้รับรางวัลแกรมมีเป็นครั้งแรกในสาขาอัลบั้มอาร์แอนด์บียอดเยี่ยม ในงานประกาศรางวัลแกรมมีครั้งที่ 54
นอกจากงานเพลงแล้ว บราวน์ยังเคยมีผลงานการแสดง ในปี ค.ศ. 2007 เขาได้ปรากฏในภาพยนตร์เรื่อง Stomp the Yard และปรากฏตัวในฐานะแขกรับเชิญในซีรีส์เรื่อง The O.C. ผลงานภาพยนตร์อื่นที่บราวน์เคยร่วมแสดงได้แก่ This Christmas (2007), Takers (2010) และ Think Like a Man (2012) ในด้านอาชีพการแสดงของเขา บราวน์ได้รับรางวัลมากมาย เช่น 2 รางวัลจาก NAACP Image Award 3 รางวัลจาก American Music Awards และ 9 รางวัลจาก BET Awards ในปี ค.ศ. 2009 เขาสารภาพผิดในคดีอุกฉกรรจ์ทำร้ายร่างกาย ริอานน่า นักร้องซึ่งต่อมาเป็นแฟนสาว เขาได้รับโทษคุมความประพฤติเป็นเวลา 5 ปี และต้องให้บริการสังคมเป็นเวลา 6 เดือน คดีนี้สื่อต่าง ๆ ได้ให้ความสนใจ และส่งผลกระทบในแง่ลบกับอาชีพนักร้องและเอ็นเตอร์เทนเนอร์รอบด้าน
ปี 2017 สมาคมผู้ประกอบกิจการเพลงของสหรัฐอเมริกา ได้ประกาศยอดจำหน่ายและยอดเผยแพร่บนสตีมมิ่งทั้งหมด ของบราวน์อย่างเป็นทางการถึง 75 ล้านยูนิต (รวมทั่วโลก 150 ล้านยูนิต) และได้ติดรายชื่อศิลปินที่มียอดจำหน่ายดีที่สุดทั่วโลกและมีทรัพย์สินถึง 90 ล้านเหรียญดอลล่าสหรัฐ
ประวัติ

คริส บราวน์จากเมือง Tappahannock รัฐเวอร์จิเนีย ได้เซ็นสัญญากับ Jive Records ตั้งแต่เขามีอายุได้เพียง 16 ปี อัลบั้มแรกที่ใช้ชื่อเขาเป็นชื่ออัลบั้มได้รับคำชื่นชมจากนักวิจารณ์อย่างท่วมท้น และยังเป็นอัลบั้มที่ทำให้เขาได้รับการเสนอชื่อเข้าชิงรางวัลแกรมมี่ ในสาขาศิลปินหน้าใหม่ยอดเยี่ยม (Best New Artist) และอัลบั้มอาร์แอนด์บียอดเยี่ยม (Best R&B Contemporary Album) อีกด้วย
อัลบั้มแรก Chris Brown มีเพลงฮิตที่เรารู้จักดีอย่าง ‘Run It’, ‘Yo (Excuse Me Miss)’ และ ‘Gimme That’ รวมทั้งซิงเกิลที่ตัดมาหลัง ๆ อย่าง ‘Say Goodbye’ และ ‘Poppin’ อัลบั้มนี้มียอดขายรวมแล้ว 3 ล้านก๊อปปี้ทั่วโลก
คริส บราวน์ยังมีผลงานการแสดงภาพยนตร์เรื่องแรกคือ Stomp The Yard และทีวีซีรีส์ที่เขาร่วมแสดงก็มี The O.C. และ One On One ภาพยนตร์เรื่องล่าสุดของเขาคือ This Christmas แสดงร่วมกับดารารุ่นใหญ่อย่าง Loretta Devine, Delroy Lindo และ Regina King
อัลบั้มที่ 2 Exclusive ได้ร่วมงานกับโปรดิวเซอร์และเพื่อนร่วมสังกัดอย่าง T-Pain ในเพลง Kiss Kiss แล้ว เขายังได้ร่วมงานกับโปรดิวเซอร์ชื่อดังอีกหลายคนไม่ว่าจะเป็น Kanye West, Will.I.Am, Sean Garrett, The Underdogs และ Bryan-Michael Cox สำหรับเพลง ‘Kiss Kiss’ เพลงนี้สามารถขึ้นอันดับ 1 ในอเมริกาซึ่งคริส ร่วมกำกับร่วมกับ Erik White ผู้กำกับชื่อดัง
เขาออกอัลบั้ม Exclusive วางขายใหม่และเปลี่ยนชื่อเป็น Exclusive: The Forever Edition เมื่อ 3 มิถุนายน ค.ศ. 2008 โดยมีเพลง 4 เพลงใหม่ รวมถึงเพลง "Forever" ที่สามารถขึ้นถึงอันดับ 2 ในบิลบอร์ดฮ็อท 100
สตูดิโออัลบั้มที่สาม ชื่อว่า Graffiti ได้เปิดตัววันที่ 15 ธันวาคม 2009 โดยซิงเกิลแรก I Can Transform Ya ที่ได้ร่วมงาน กับ Lil Wayne และ Swizz Beatz ,สามารถขึ้นอันดับ 20 ใน บิลบอร์ดฮ็อท 100
ผลงาน > 1989–2004: วัยเด็ก

คริสโตเฟอร์ เมอร์ริซ บราวน์ เกิดเมื่อวันที่ 5 พฤษภาคม ค.ศ. 1989 จากเมืองเล็ก ๆ Tappahannock รัฐเวอร์จิเนีย อยู่กับมารดา จอยซ์ ฮอว์คินส์ อดีตผู้อำนวยการศูนย์รับเลี้ยงเด็ก และบิดา คลินตั้น บราวน์ เจ้าหน้าที่ตรวจสอบเรือนจำท้องถิ่น และมีพี่สาว ลูเทร็ลล์ บันดี้ ซึ่งทำงานที่ธนาคาร ตั้งแต่วัยเด็กของเขา เพลงเป็นของขวัญที่มีค่าที่สุดในชีวิต โดยเขาฟังอัลบั้มเพลงแนว โซล ของพ่อแม่ และจากนั้นก็มีความสนใจในเพลง ฮิพฮอพ อีกด้วย
บราวน์ เรียนรู้การร้องและเต้นด้วยตัวเองตั้งแต่วัยเด็ก โดยมี ไมเคิล แจ็กสัน เป็นแรงบัลดาลใจ จากนั้นเขาเริ่มร้องเพลงในคณะประสานเสียง ซึ่งแสดงให้เห็นถึงความสามารถของเขา วันหนึ่ง ในขณะที่เขาล้อเลียนการแสดง เพลง "My Way" ของ อัชเชอร์ แม่ของเขาได้เห็นถึงพรสวรรค์และยอมรับในเสียงร้องของเขา พวกเขาจึงเริ่มมองหาโอกาสในการได้เซ็นสัญญา แต่ในขณะนั้น บราวน์ ได้เจอปัญหาส่วนตัว นั่นคือพ่อแม่ของเขาได้รับการหย่าร้างกัน และเขาได้กล่าวว่า แฟนใหม่ของแม่ทำให้เขากลัวเนื่องจากความรุนแรงในการทำร้ายร่างกาย ที่แม่ของเขาต้องทนจากแฟนของเธอ
เมื่ออายุได้ 13 ปี ทีมงานโปรดิวเซอร์ในท้องถิ่นได้เห็นความสามารถของบราวน์ ซึ่งพวกเขากำลังมองหานักร้องที่มีความสามารถ พวกเขาได้ช่วยบราวน์ ในการฝึกเสียงร้อง พร้อมกับส่งทีมงานเข้าสู่ นิวยอร์ก เพื่อหาหาโอกาสในการได้เซ็นสัญญากับค่ายเพลง ในเวลาเดียวกัน บราวน์จึงเข้าสู่นิวยอร์ก เพื่อออดิชั่น และได้พบกับ ทีน่า เดวิส ผู้บริหาร Def Jam Recordings กล่าวว่า เขารู้สึกทึ่งตอนที่ได้ดูการออดิชั่นของ บราวน์ จากนั้นเธอจึงพา บราวน์ ไปพบกับอดีตผู้บริหาร Island Def Jam Music Group ในทันที เขามองเห็นในความสามารถของบราวน์ ว่าเขาคือผู้มีความสามารถอย่างแท้จริง
การดำเนินการล่าช้านานกว่า 2 เดือน เพราะการควบรวมกิจการบริษัทของ Def Jam และด้วยเหตุนี้เอง ทำให้เดวิสต้องเสียตำแหน่งของเธอไป บราวน์จึงขอให้เธอมาเป็นผู้จัดการส่วนตัวของเขา และเดวิสก็ตอบตกลง ในตอนนั้น ตัวเลือกของพวกเขามีสามบรืษัทที่ติดต่อเข้ามา นั่นคือ Jive Records, J-Records และ Warner Bros. Records และบราวน์ ก็เลือก Jive Records เนื่องจากค่ายนี้ประสบความสำเร็จในการทำงานร่วมกับศิลปิลอายุน้อยและทำให้พวกเขามีชื่อเสียง เช่น บริทนีย์ สเปียร์ส และ จัสติน ทิมเบอร์เลค
เขาเข้าเรียนที่ Essex High School จนถึงปี 2005 เมื่อตอนที่เขาย้ายเข้าไปที่ นิวยอร์ก เพื่อทำงานเพลง
ผลงาน > 2005–06: เริ่มการเดบิวต์

หลังจากที่ได้เซ็นสัญญากับ Jive Records ในปี 2004 บราวน์จึงเริ่มทำงานเพลงและบันทึกเสียงในเดือน กุมภาพันธ์ ค.ศ. 2005 ในตอนนั้นพวกเขามีเพลงที่ได้บันทึกเสียงไปแล้วกว่า 50 เพลง และได้เลือกไป 14 เพลง ซึ่งเพลงเหล่านี้ได้เขียนและอำนวยการผลิตโดย Scott Storch, Cool & Dre และ Jazze Pha among ซึ่งบราวน์ยังมีส่วนร่วมในการเขียนเพลงกว่า 5 เพลงในอัลบั้มนี้ โดยมีชื่อของเขาอยู่ในเครดิตอีกด้วย ซึ่งทั้งอัลบั้มใช้เวลาน้อยกว่า 8 สัปดาห์ ในการผลิต
ในที่สุดอัลบั้มที่มีชื่อว่า Chris Brown ก็ได้ออกวางจำหน่าย โดยสามารถทำอันดับ 2 ใน Billboard 200 ได้สำเร็จ โดยในสัปดาแรกห์ สามารถขายได้กว่า 154,000 ก๊อปปี้ ในเวลานั้น บราวน์จึงเป็นนักร้องที่ประสบความสำเร็จในยอดขายอัลบั้มในเวลานั้น ยอดขายรวมอยู่ที่ 2 ล้านก๊อปปี้ในสหรัฐอเมริกา และ 3 ล้านก๊อปปี้ทั่วโลก และด้วยเพลงแรกในอัลบั้มอย่าง "Run It!" ทำให้บราวน์ประสบความสำเร็จครั้งใหญ่ใน Billboard Hot 100 โดยยังมีซิงเกิลอย่าง Yo (Excuse Me Miss)," "Gimme That" และ "Say Goodbye" ซึ่งสามารถทำอันดับ ท็อป 20 ได้ในชาร์ตเดียวกัน
ในวันที่ 13 มิถุนายน ค.ศ. 2006 บราวน์ออก ดีวีดี บันทึกการเดินทางในการทำงานของเขา ซึ่งบันทึกการเดินทางไปในที่ต่าง ๆ เช่น อังกฤษและญี่ปุ่น การเดินทางไปยัง แกรมมี่ อวอร์ด ครั้งแรกของเขา และยังมีเบื้องหลังการถ่ายทำ มิวสิกวิดีโอของเขาอีกด้วย
17 สิงหาคม ค.ศ. 2006 เพื่อการช่วยส่งเสริมอัลบั้ม บราวน์จึงเริ่มทัวร์ และแสดงโชว์อย่างไกล้ชิดกับแฟน ๆ มากขึ้น รวมถึงได้แสดงเปิดในคอนเสิรต์ The Beyoncé Experience ของ บียอนเซ่ ที่ออสเตรเลีย
ในเดือน มกราคม ค.ศ. 2007 บราวน์ยังได้ปรากฏตัวเป็นบทเล็ก ๆ ใน One On One และ The O.C. จากนั้นเขาได้แสดงภาพยนตร์เรื่องแรกในเรื่อง Stomp the Yard ซึ่งเริ่มฉายในเดือน มกราคม ค.ศ. 2007 และจากนั้นก็ร่วมแสดงในภาพยนตร์ครอบครัว แนวดราม่า เรื่อง This Christmas ซึ่งเริ่มฉายเมื่อ 21 พฤศจิกายน ค.ศ. 2007 จากนั้นในเดือนกรกฎาคม บราวน์ได้บทเด่นในตอนหนึ่งของ MTV's My Super Sweet 16 ในตอนนั้นเอง บราวน์ยังได้ฉลองวันเกิดครบรอบ 18 ปีของเขาใน นิวยอร์ก และยังได้เป็นแขกรับเชิญพิเศษโดยแสดงเป็นตัวเอง ใน The Suite Life of Zack & Cody ของ ดิสนี่ และบราวน์ยังคาดว่าจะเป็นตัวละครหลักในละครดราม่าบาสเก็ตบอล Phenom